Document ID: /roh_data/filtered/swiss_laws_in_ROH.jsonl.gz/142

427.220

Ordinaziun davart las scolas autas betg purtadas dal chantun e davart la perscrutaziun (OSAP)

dals 08-07-2014 (versiun dals 01-01-2025)

sa basond sin l'art. 45 al. 1 da la constituziun chantunala1)

relaschada da la regenza ils 8 da fanadur 2014

1. Disposiziuns generalas

Intent

Art.  1 1 Questa ordinaziun serva a realisar las disposiziuns da la lescha chantunala davart las scolas autas e davart la perscrutaziun per ils secturs da las scolas autas betg purtadas dal chantun sco er per instituts da perscrutaziun universitars ed auters.

Strategia da scola auta e da perscrutaziun

Art.  2 1 La strategia chantunala da scola auta e da perscrutaziun vegn sviluppada e revedida per regla en correspundenza cun la periodicitad dal program da la regenza e dal plan da finanzas. Ella vegn preparada da l'uffizi.

2 Las   permissiuns   da   manaschi   e   las   incaricas   da   prestaziun   cun   contribuziuns globalas u cun pauschalas orientadas a la prestaziun servan a la realisaziun da la strategia chantunala da scola auta e da perscrutaziun. *

Custs

Art.  3 1 Ils custs che resultan en connex cun la dumonda per ina permissiun da manaschi sco er per ina incarica da prestaziun cun contribuziun globala u cun ina pauschala orientada a la prestaziun van sin donn e cust da la petenta u dal petent. *

1) DG 110.100 * tabellas da las modificaziuns a la fin dal relasch

1

427.220

2. Incarica da prestaziun cun contribuziun globala u cun pauschala orientada a la prestaziun *

Finamira

Art.  4 1 L'incarica da prestaziun cun contribuziun globala u cun pauschala orientada a la prestaziun   serva   a   la   finanziaziun   fundamentala   da   l'activitad   da   perscrutaziun finanziada cun meds finanzials da terzs, da prestaziuns da l'instrucziun scientifica, dals servetschs e da la furmaziun supplementara. *

Fixaziun

Art.  5 1 La fixaziun da l'incarica da prestaziun cun contribuziun globala per la finanziaziun fundamentala d'instituts da perscrutaziun d'impurtanza naziunala tenor la legislaziun federala   sco   er   dals   ulteriurs   instituts   da   perscrutaziun   considerescha   las contribuziuns da sustegn dal maun public, ils meds da terzs acquistads en moda cumpetitiva, las atgnas prestaziuns da las instituziuns purtadras sco er las plazzas da lavur en il sectur da la perscrutaziun che vegnan finanziadas cun meds da terzs.

2 Ils custs imputabels per ulteriurs instituts da perscrutaziun cumpiglian ils custs da persunal   sco   er   ils   custs   per   apparats,   material   ed   infrastructura   che   vegnan chaschunads da la perscrutaziun.

Durada e renovaziun

Art.  6 1 L'incarica da prestaziun cun contribuziun globala u cun pauschala orientada a la prestaziun   vegn   concedida   per   maximalmain   4   onns   e   po   vegnir   renovada   sin dumonda da l'instituziun per mintgamai 4 ulteriurs onns. *

Cuntegn

Art.  7 1 L'incarica da prestaziun cun contribuziun globala u cun pauschala orientada a la prestaziun cumpiglia almain: * a)

l'indicaziun   da   las   partidas   da   contract,   da   la   perioda   da   contract   e   da   la summa da contract;

l'incarica cun indicaziuns per controllar, che l'incumbensa vegnia ademplida, ed ils termins da desditga;

prescripziuns per il rapport da gestiun envers il chantun;

indicaziuns davart las mobiglias e davart las immobiglias;

la   suttascripziun   da   l'organ   strategic   suprem   e   d'ina   commembra   u   d'in commember da la regenza.

b)

c)

d)

e)

2 L'uffizi po fixar ulteriurs cuntegns.

2

427.220

Privaziun

Art.  8 1 Sch'ina u pliras premissas per conceder l'incarica da prestaziun cun contribuziun globala   u   cun   pauschala   orientada   a   la   prestaziun   n'èn   betg   pli   ademplidas, reducescha la Regenza la contribuziun globala respectivamain la pauschala orientada a la prestaziun u retira l'incarica da prestaziun. * 2 Sche l'incarica da prestaziun cun contribuziun globala u cun pauschala orientada a la prestaziun sa basa sin ina permissiun da manaschi, po vegnir retratga er quella. *

Examinaziun

Art.  9 1 L'uffizi examinescha, sche las obligaziuns colliadas cun la permissiun da manaschi respectivamain   cun   l'incarica   da   prestaziun   cun   contribuziun   globala   vegnan ademplidas   da   l'instituziun.   Per   questa   examinaziun   po   el   engaschar   expertas   u experts.

2 Sch'i   sa   mussa   durant   l'examinaziun   ch'ils   custs   imputabels   èn   vegnids   fixads memia auts, sto la part da la contribuziun globala ch'è vegnida pajada da memia vegnir restituida al chantun.

3. Scolas autas betg purtadas dal chantun

Dumonda per ina permissiun da manaschi

Art.  10 1 La dumonda per fundar e per manar ina instituziun dal sectur da las scolas autas betg purtadas dal chantun sto vegnir inoltrada a l'uffizi en dus exemplars.

2 La dumonda per ina permissiun da manaschi sto cuntegnair il suandant:

a)

b)

la decisiun davart l'accreditaziun instituziunala;

la cumprova dal basegn per manar l'instituziun en il chantun sco er il u ils lieus da scolaziun;

la furma giuridica da l'instituziun purtadra cun organigram e cun ina glista da las persunas dals organs strategics ed operativs;

indicaziuns   davart   il   management   da   las   ristgas   ed   il   sistem   da   controlla intern;

plans da studi e reglaments d'examen;

c)

d)

bilantscha   e   quint   economic   cun   agiunta   dals   ultims   2   onns   inclusiv   ils rapports respectivs dal post da revisiun.

3 Per   scolas   autas   betg   purtadas   dal   chantun   che   sa   chattan   anc   en   la   fasa d'installaziun, scrodan las indicaziuns pretendidas sut l'alinea 2 litera g. *

3

e)

f) * … g)

427.220

Extensiun da la permissiun da manaschi

Art.  11 1 Scolas autas betg purtadas dal chantun che han ina permissiun da manaschi, pon dumandar   ina   incarica   da   prestaziun   cun   contribuziun   globala   u   cun   pauschala orientada a la prestaziun, sch'ellas cumprovan cun in'analisa dal niz ch'in interess chantunal suffizient è avant maun. *

Lavurs da qualificaziun

Art.  11a * 1 L'uffizi po nominar expertas u experts per giuditgar las lavurs da qualificaziun. La scola auta po far propostas.

2 Ils custs per las expertas ed ils experts van sin donn e cust dals purtaders.

Art.  11b * Documents per surdar grads academics e lur cumprovas 1 Suenter che la permissiun da manaschi è vegnida concedida, pon ils documents per surdar grads academics vegnir munids cun la remartga «document renconuschì dal stadi». Quests documents ston er vegnir suttascrits da la scheffa u dal schef dal departament.

2 Cumprovas   digitalas   verifitgablas   pon   vegnir   emessas   e   renconuschidas   da   las scolas autas.

4. Instituts da perscrutaziun universitars ed auters instituts da perscrutaziun

Art.  12

Dumonda per ina incarica da prestaziun cun contribuziun globala u cun pauschala orientada a la prestaziun *

1 La   dumonda   per   ina   incarica   da   prestaziun   cun   contribuziun   globala   u   cun pauschala orientada a la prestaziun sto vegnir inoltrada a l'uffizi en dus exemplars e sto cuntegnair il suandant: * a)

b)

la cumprova che l'institut da perscrutaziun haja la qualitad scientifica;

la cumprova ch'i dettia in basegn da manar l'institut da perscrutaziun en il chantun;

la   furma   giuridica   da   l'institut   da   perscrutaziun   cun   organigram   e   cun   ina glista da las persunas dals organs strategics ed operativs;

la cumprova che meds da terzs èn vegnids generads durant plirs onns sin basa da   projects   approvads   tras   agenturas   da   promoziun   naziunalas   ed internaziunalas per finanziar l'activitad da perscrutaziun en il chantun;

bilantscha   e   quint   economic   cun   agiunta   dals   ultims   2   onns   inclusiv   ils rapports respectivs dal post da revisiun.

c)

d)

e)

2 Per instituts da perscrutaziun che sa chattan anc en la fasa d'installaziun crodan davent   las   indicaziuns   pretendidas   sut   l'alinea 1 literas d   ed   e.   I   sto   però   vegnir furnida   la   cumprova   ch'i   èn   avant   maun   avunda   meds   da   terzs   per   finanziar l'activitad da perscrutaziun da plirs onns.

4

427.220

5. Disposiziuns finalas

Execuziun

Art.  13 1 L'execuziun è chaussa da l'uffizi.

2 A   l'uffizi   sto   vegnir   concedida   l'invista   dals   documents   da   gestiun.   Midadas relevantas per il manaschi ston vegnir communitgadas immediatamain a l'uffizi.

Art.  14

Midada dal dretg vertent2)

Art.  15 1 Questa ordinaziun entra en vigur il 1. d'avust 2014.

Entrada en vigur

2) Las midadas dal dretg vertent na vegnan betg inditgadas.

5

427.220

Tabella da las modificaziuns - tenor conclus

Conclus 08-07-2014 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024

Entrada en vigur 01-08-2014 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Element relasch Art. 2 al. 2 Art. 3 al. 1 Titel 2.

Art. 4 al. 1 Art. 6 al. 1 Art. 7 al. 1 Art. 8 al. 1 Art. 8 al. 2 Art. 10 al. 2, f)

Art. 10 al. 3 Art. 11 al. 1 Art. 11a Art. 11b Art. 12 Art. 12 al. 1

Modificaziun emprima versiun midada midada midada midada midada midada midada midada aboliziun midada midada integraziun integraziun midada dal titel midada

Publicaziun en la CUL - 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044

6

427.220

Tabella da las modificaziuns - tenor element

Element relasch Art. 2 al. 2 Art. 3 al. 1 Titel 2.

Art. 4 al. 1 Art. 6 al. 1 Art. 7 al. 1 Art. 8 al. 1 Art. 8 al. 2 Art. 10 al. 2, f)

Art. 10 al. 3 Art. 11 al. 1 Art. 11a Art. 11b Art. 12 Art. 12 al. 1

Conclus 08-07-2014 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024 26-11-2024

Entrada en vigur 01-08-2014 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025

Modificaziun emprima versiun midada midada midada midada midada midada midada midada aboliziun midada midada integraziun integraziun midada dal titel midada

Publicaziun en la CUL - 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044 2024-044

7